text: [{"text_idx": "#000001", "text": "DBU i\u0301 \u00f8\u00f0ini inn a\u0301 Fifa"}, {"text_idx": "#000002", "text": "Alt bendir a\u0301, at Infantino ver\u00f0ur afturvaldur vi\u00f0 sto\u0301rum meiriluta a\u0301 komandi Fifa-kongress."}, {"text_idx": "#000003", "text": "Sveitsiski li\u00f0skiparin vi\u00f0 umstri\u0301dda li\u00f0skiparabindinum. Myndin er fra\u0301 einum venjingardysti undan HM-kappingini (Mynd: EPA)"}, {"text_idx": "#000005", "text": "Ta\u00f0 sny\u0301r seg um \u00e6labogalitta \u2018One Love\u2019-li\u00f0skiparabindi\u00f0, sum ikki bara danski li\u00f0skiparin, men fleiri a\u00f0rir eisini, \u00e6tla\u00f0u at bera til dystirnar undir HM-kappingini."}, {"text_idx": "#000006", "text": "I\u0301 dag hev\u00f0i DBU kalla\u00f0 inn til ti\u0301\u00f0indafund i\u0301 Katar, har DBU-forsetin, Jesper M\u00f8ller, setti or\u00f0 a\u0301 vrei\u00f0ina inn a\u0301 heimsfo\u0301tbo\u0301ltssamgonguna."}, {"text_idx": "#000007", "text": "- I\u0301komna st\u00f8\u00f0an er heilt serlig. Eg havi aldri\u00f0 uppliva\u00f0 naka\u00f0 li\u0301knandi. Eg eri ikki bara vo\u0301nsvikin, eg eri illur. Eg havi veri\u00f0 vi\u00f0 si\u0301\u00f0an 1998. Hetta kann ikki go\u0301\u00f0takast, ta\u00f0 sum vit uppliva a\u0301 ymsum fundum, ti\u0301\u00f0indafundum. Rasisma, hykl og so vi\u0301\u00f0ari, seg\u00f0i Jesper M\u00f8ller a\u0301 ti\u0301\u00f0indafundinum har hann eisini heitti a\u0301 mi\u00f0larnar um at lata vera vi\u00f0 at o\u0301ro\u0301gva sp\u00e6lararnar a\u0301 landsli\u00f0num vi\u00f0 politiskum spurningum."}, {"text_idx": "#000008", "text": "Jesper M\u00f8ller greiddi fra\u0301, at umbo\u00f0 fyri fleiri fo\u0301tbo\u0301ltssambond hava veri\u00f0 saman fyri at tosa um i\u0301komnu st\u00f8\u00f0una. Hesi lond eru samd um at undrast yvir, hvi\u0301 teimum er sy\u0301tt fyri at bru\u0301ka li\u00f0skiparabindini."}, {"text_idx": "#000010", "text": "A\u0301 ti\u0301\u00f0indafundinum greiddi Jesper M\u00f8ller eisini fra\u0301, at alt bendir a\u0301, at forsetin fyri Fifa, Gianni Infantino, ver\u00f0ur afturvaldur uttan mo\u0301tvalevni."}, {"text_idx": "#000011", "text": "Men hann leg\u00f0i dent a\u0301, at ta\u00f0 ikki ver\u00f0ur vi\u00f0 donskum stu\u00f0li."}, {"text_idx": "#000012", "text": "- Vit hava eina politiska st\u00f8\u00f0u, har ta\u00f0 er forsetaval til komandi a\u0301rsfund. Ta\u00f0 eru 211 lond i\u0301 Fifa, og seg skilji, at forsetin hevur fingi\u00f0 stu\u00f0ulsva\u0301ttan fra\u0301 207 londum. Eg kann upply\u0301sa, at Danmark ikki er millum hesi 207 londini, seg\u00f0i Jesper M\u00f8ller."}, {"text_idx": "#000014", "text": "52 a\u0301ra gamli Infantino var\u00f0 fyrstu fer\u00f0 valdur sum ovasti lei\u00f0ari i\u0301 Fifa i\u0301 2016."}, {"text_idx": "#000018", "text": "Team Klaksvi\u0301k to\u0301k tvey stig i\u0301 fyrstu royndini"}, {"text_idx": "#000021", "text": "KI\u0301 misti lei\u00f0sluna i\u0301 fyrstu royndini"}]